Імя расійскага кампазітара Кіма БРЭЙТБУРГА вядома беларускім аматарам эстрады не толькі “намінальна”, але і па тых цікавых творчых праектах, якія ладзіў ён з нашымі спевакамі — Ірынай Дарафеевай, Русланам Аляхно ды іншымі. Думаецца, яшчэ і з гэтай прычыны на віцебскім форуме для нас ён будзе не проста госцем, а — “сваім чалавекам”. Натуральна, што напярэдадні свята і мы не маглі не запытацца, якія пачуцці звязваюць яго са “Славянскім базарам у Віцебску”.